સિંહ : લગ્ન ઇચ્છુક જાતકોને સપ્તાહની શરૂઆતમાં જો આ બાબતે કોઈ વાત ચાલતી હોય તો વિઘ્ન કે વિલંબ થાય. તા. 27 ના રોજ ઘર અને ઓફિસ માટે આપ પ્રતિબદ્ધ રહેશો. આપના માટે બદલીનો પણ યોગ બની શકે છે. આપની મહેનત અને કઠોર પરિશ્રમથી આપે જે વિચાર્યું હશે તે મેળવીને જ રહેશો. આપના જુના મિત્રો સાથેની મુલાકાતથી સુખદ અનુભૂતિ થશે. તા 28, 29 અને 30 દરમિયાન કોઈ અપ્રિય ઘટના થઇ શકે છે. આપને ક્યાંયથી કોઈ અશુભ સમાચાર મળી શકે છે. વ્યવસાયમાં આપના માટે સમય પ્રતિકૂળ રહેશે. કોર્ટ કચેરીમાં આપની હાર થશે. મન અશાંત રહેશે. વાદવિવાદથી દૂર રહેવું. તા. 31 અને 1 દરમિયાન સરકારી કાર્ય આગળ વધશે. વ્યવસાયમાં આપની આશા મુજબ અનુકૂળ પરિવર્તન આવશે. આપની બદલાયેલી કાર્યશૈલી અને બદલાયેલી ટેકનિક આપના માટે હવે લાભદાયી પરિણામ આપશે. અવિવાહિતોને વિવાહનો પ્રસ્તાવ આવી શકે છે. કોઈ જગ્યા એ બહાર જવાનું થશે.